open-index/open-wikipedia-markdown huggingface dataset:
מתיבתא תפארת ישראל

**ישיבת רוז'ין – מתיבתא תפארת ישראל** היא ישיבה של חסידות בויאן בישראל. בראשותה עומד הרב צבי רבינוביץ'.

## היסטוריה
הישיבה נוסדה בשנת ה'תשי"ג, על ידי רבי מרדכי שלמה מבויאן מניו יורק, כשמספר אברכים מחסידות בויאן, בהם בלטו הרב נטע צענווירט והרב אליעזר רבינוביץ', פעלו להקמת הישיבה. כראש הישיבה מונה הרב יהושע העשיל ברים, וכמשגיח הרב אברהם לייב קליין (שנודע גם כמנהיג ישיבת המתמידים). בנשיאות הישיבה הועמדו כל אדמו"רי בית רוז'ין. מסורת זה ממשיכה כיום.

הישיבה נפתחה ב"קלויז" (בית הכנסת) של החסידות בבתי הורנשטיין, ובשנת ה'תשכ"ז עברה לבניין חדש ברחוב מלכי ישראל. כיום שוכנת הישיבה הקטנה בבתי הורנשטיין, והישיבה הגדולה עברה למודיעין עילית.

בשנות ה-80 התמנה הרב אפרים פישל רבינוביץ לראש הישיבה, וכיום מכהן בנו הרב צבי, שכיהן עד אז כר"מ. בין הר"מים היו הרב משה סלנט, הרב זאב פלדמן (כיום ראש ישיבת עץ חיים - לונדון), הרב חיים קרויזר (בנו של הרב זונדל), הרב אליהו חיים שטרנבוך, הרב אליקים פשקס והרב חיים יצחק פקשר.

קטגוריה:חסידות בויאן
קטגוריה:שושלת רוזין
קטגוריה:ישיבות חסידיות בישראל
קטגוריה:ישיבות גדולות
קטגוריה:רחוב מלכי ישראל (ירושלים)
קטגוריה:ישיבות קטנות חסידיות
*
צי האוויר השישי (לופטוואפה)

**צי האוויר השישי** (בגרמנית: **Luftflotte 6**) היה אחת היחידות שלחמו במסגרת הלופטוואפה במלחמת העולם השנייה.

## היסטוריה
צי האוויר הוקם ב-5 במאי 1943 מ"פיקוד הלופטוואפה מזרח", והוא לחם בקרבות השונים בחזית המזרחית. פעילותו המשמעותית הראשונה הייתה בקרב קורסק, שם לחם בכפוף לקבוצת ארמיות מרכז. בספטמבר 1943 עבר צי האוויר לאזור מינסק, ובמהלך מבצע בגרטיון הוכה קשות על ידי חיל האוויר הסובייטי.

בינואר 1945 לחם צי האוויר במבצע ויסלה-אודר, ולאחר מכן סייע לכוחות שלחמו במצור על ברסלאו. על אף שהיו תחת פיקודו מספיק מטוסים, לא הצליח צי האוויר כמעט לפעול, עקב מחסור חריף בדלק. באפריל 1945 הוצב צי האוויר בדרום גרמניה, ולאחר כניעת גרמניה הנאצית ב-8 במאי 1945 פורק צי האוויר.

## מפקדים
* רוברט ריטר פון גריים, 5 במאי 1943 - 27 באפריל 1945.
* אוטו דסלוך, 27 באפריל 1945 - 8 במאי 1945.

## סדר הכוחות של הצי

## קישורים חיצוניים
* צי האוויר השישי באתר lexikon-der-wehrmacht 
* צי האוויר השישי באתר Luftwaffe, 1933-45 

קטגוריה:יחידות הלופטוואפה
קטגוריה:יחידות גרמניות בקרב קורסק
פלונטר: הסדרה

**פלונטר: הסדרה** (באנגלית: **Tangled: The Series** בעונה הראשונה; **Rapunzel's Tangled Adventure**, "פלונטר: רפונזל יוצאת להרפתקה", מהעונה השנייה) היא סדרת אנימציה המבוססת על הסרט של דיסני "פלונטר" ומהווה המשך לסרט המקור של ערוץ דיסני "פלונטר: לפני שהכל התחיל". הסדרה החלה את שידוריה בארצות הברית ב-24 במרץ 2017 ובישראל ב-3 בספטמבר 2017. העונה הראשונה הסתיימה ב-13 בינואר 2018 בארצות הברית.ב-2023 התכוונו לשחרר ספין אוף על וריאן סדרת קומיקס "וריאן עם שבע הממלכות" עם הוגו ובוטל.

ב-15 בפברואר 2017 הסדרה חודשה לעונה שנייה, ששודרה לראשונה ב-24 ביוני 2018. במאי של אותה שנה, לפני שידור הבכורה של העונה השנייה, הסדרה חודשה לעונה שלישית ואחרונה, שהחלה את שידוריה ב-7 באוקטובר 2019 והגיעה לסיומה ב-1 במרץ 2020.

הסדרה עלתה בדיסני+ לכבוד השקתה בישראל ב-16 ביוני 2022.

## עלילה
הסדרה מתרחשת לאחר אירועי הסרטים "פלונטר" ו"פלונטר: לפני שהכל התחיל". חצי שנה לאחר שנמלטה מאמא גותל והתאחדה עם הוריה האמיתיים - המלך פרדריק והמלכה אריאנה מממלכת קורונה, הנסיכה רפונזל לא מצליחה להסתגל כראוי בגלל ההגנה החונקת של אביה. כשהיא וגבירת החצר שלה, קסנדרה מתגנבות החוצה מהטירה, הן נתקלות בכמה סלעיים חדים שחורים קסומים שמחזירים בצורה קסומה את שיערה הבלונדיני הארוך של רפונזל. הן ביחד עם יוג'ין פיצהרברט - אהובה של רפונזל, פסקל הזיקית, ואלכימאי צעיר בשם וריאן חושפים את המסתורין של חזרת השיער והקשר שלה לסלעים השחורים שצומחים סביב קורונה. בסופו של דבר, רפונזל לומדת שכוחו של פרח טיפת השמש שוכן בתוכה והסלעים השחורים מכוונים אותה לממלכה האפלה.

העונה השנייה מתמקדת בקבוצתו של רפונזל הנוסעת לממלכה האפלה בליווי לאנס, הוק פוט, ושורטי והצטרפה לאדירה הממלכתית המסתורית של הממלכה האפלה. עד מהרה נודע לקבוצה שהסלעים נוצרים על ידי המקבילה לטיפת השמש: אופל אבן הירח. במהלך המסע לומד רפונזל את מקורותיהם של טיפת השמש ואבן הירח כשני חצאים של כוח עתיק המבקש להצטרף אליו בעודו מחפש שדה בשם ז'אן טירי, שרשעותה מוזכר באגדות קורונה. ז'אן טירי חוזרת לעולם הפיזי כרוח ומתמרנת את קסנדרה לקחת את אבן הירח ולבגוד ברפונזל, וכך בעונה השלישית כאשר רפונזל מתמודד עם בגידתה של קסנדרה בעוד שהיא נאלצת להיות מלכת קורונה בפועל.

לאחר אירועי הסדרה מתרחשים אירועי הסרט הקצר "פלונטר עד עצם היום הזה".

## דמויות ומדבבים

## שידור

## פרקים
### עונה 1

### עונה 2

### עונה 3

## קישורים חיצוניים
* 

## הערות שוליים

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנת 2017
קטגוריה:ערוץ דיסני: תוכניות וסדרות
קטגוריה:פעמונית (מעשייה)
עזה (נפה)

**נפת עזה** (בערבית: **محافظة غزة**) היא אחת מ-16 נפות הרשות הפלסטינית, והיא נמצאת בצפון-מרכז רצועת עזה. מבחינת ריבונות היא חלק מהרשות הפלסטינית. עם זאת, מאז עימות חמאס-פת"ח ברצועת עזה בשנת 2007 היא נשלטת על ידי חמאס.

לפי נתוני הלשכה הפלסטינית המרכזית לסטטיסטיקה, בשנת 2006 הייתה אוכלוסיית המחוז 505,700. בשנת 2017 נערך מפקד אוכלוסין ברצועה ונמצא כי אוכלוסיית המחוז עלתה לכ-652,597 איש, המתגוררים ב-138,121 בתים ויחידות דיור.

בבחירות למועצה המחוקקת הפלסטינית ב־2006 זכה חמאס בכל מושביה של הנפה. מושל עזה הוא מוחמד קדורה.

במלחמת חרבות ברזל נתפסו חלקים מנפת עזה על ידי צבא ההגנה לישראל, יחד עם חלקים מנפת צפון עזה ומנפת ח'אן יונס.

## יישובים
### ערים
* עזה
### עיירות מוניציפליות
* א-זהרא

### כפרים
* ג'וחור א-דיכ
* מדינת אל-עודה
* אל-מוע'ראקה (מכונה גם "אבו מדין")

### מחנות פליטים
* שאטי

## היסטוריה
לאחר כיבוש הרצועה בידי צה"ל במלחמת ששת הימים, הייתה הרצועה חלק מהממשל הצבאי ברצועת עזה וצפון סיני. האזור חולק לשלוש נפות: נפת עזה, נפת ח'אן יונס ונפת אל-עריש.

;מושלי הנפה
* סא"ל יצחק מודעי (8 ביוני – 11 ביולי 1967)
* סא"ל שלמה שרביט (11 ביולי 1967 – ?)

## הערות שוליים

*
קטגוריה:רצועת עזה
קטגוריה:מישור החוף הדרומי
הדיוויזיה ה-49 (ורמאכט)

**הדיוויזיה ה-49** (בגרמנית: **49. Infanterie-Division**) הייתה דיוויזיית חיל רגלים של ה שלחמה במלחמת העולם השנייה.

## היסטוריה
הדיוויזיה הוקמה ב-1 בפברואר 1944 על בסיס דיוויזיית המילואים ה-191, והועמדה תחת פיקוד זיגפריד מכולץ. הדיוויזיה הוצבה בגזרה שבין בולון לאטאפלה, ולחמה במהלך המערכה בנורמנדי. באוגוסט 1944 נסוגה הדיוויזיה לעבר פריז, ומשם לעבר בריסל. לאחר מכן הוצבה הדיוויזיה באזור אאכן, והשתתפה בקרב על אאכן. ב-5 בדצמבר צורפו לדיוויזיה שרידי דיוויזיית הפולקסגרנדיר ה-246, וב-18 בדצמבר הוקם על בסיס הדיוויזיה קורפוס הפאנצר ה-7.

## קישורים חיצוניים
* הדיוויזיה ה-49 באתר lexikon-der-wehrmacht 

49
הדיוויזיה ה-48 (ורמאכט)

**הדיוויזיה ה-48** (בגרמנית: **48. Infanterie-Division**) הייתה דיוויזיית חיל רגלים של הורמאכט שלחמה במלחמת העולם השנייה.

## היסטוריה
הדיוויזיה הוקמה ב-1 בפברואר 1944 על בסיס דיוויזיית המילואים ה-171, שהוקמה ב-1 באוקטובר 1942, והועמדה תחת פיקוד קרל קספר. הדיוויזיה הוצבה באזור אוסטנדה, ולאחר הפלישה לנורמנדי הועברה לצרפת, שם לחמה במהלך המערכה בנורמנדי. בספטמבר 1944 לחמה הדיוויזיה בקרב על לורן, ובנובמבר 1944 הועברה תחת פיקוד הארמייה הראשונה. בדצמבר אורגנה הדיוויזיה מחדש על בסיס דיוויזיית הפולקסגרנדיר ה-559, ולאחר מכן הועברה הדיוויזיה לסלובקיה. באפריל 1945 לחמה הדיוויזיה במתקפת וינה כחלק מהארמייה השמינית, וב-1 במאי נכנעו שרידי הדיוויזיה לכוחות הצבא האדום.

## מפקדים

## קישורים חיצוניים
* הדיוויזיה ה-48 באתר lexikon-der-wehrmacht 

48
נבחרת אנדורה בכדורסל

**נבחרת אנדורה בכדורסל** היא נבחרת הכדורסל הלאומית של אנדורה. נחשבת לאחת הנבחרות החלשות ביותר באירופה. נבחרת אנדורה מדורגת במקום ה-88 ברשימת הדירוג של פיב"א לגברים.

## הערות שוליים
# '''^''' דירוג לנבחרות לאומיות גברים באתר פיב"א

אנדורה
קטגוריה:אנדורה: ספורט
נבחרת קוסטה ריקה בכדורסל

**נבחרת הגברים של קוסטה ריקה בכדורסל** היא נבחרת הכדורסל הלאומית של קוסטה ריקה. הדירוג הנוכחי של נבחרת קוסטה ריקה ברשימת הדירוג של פיב"א לנבחרות גברים, נבחרת קוסטה ריקה לא דורגה ברשימת הדירוג של פיב"א לגברים, נכון ל-21 באוגוסט 2016.

## כל אליפויות אמריקה
* 2017 - לא העפילה
* 2022 - לא השתתפה
* 2025 - לא העפילה

## הערות שוליים
# '''^''' דירוג לנבחרות לאומיות גברים באתר פיב"א

כדורסל
קוסטה ריקה
ברווז שורק הדור

**ברווז שורק הדור**, **אווז עצים הדור** או **ברווז שורק עשבי** (שם מדעי: *Dendrocygna eytoni*) הוא מין של ברווז בינוני הנפוץ באוסטרליה.
## מאפיינים
אורכו של הברווז 42–60 ס"מ ומשקלו 1 ק"ג. הוא בעל נוצות כתומות על ראשו, מקור אפור קצר, צוואר ארוך וגוף חום עם חזה כתום מפוספס ועם כנפיים חומות ומפוספסות בפסים בהירים. הרגליים ורודות.

ברווז זה שוכן בצפון אוסטרליה מקימברלי ועד לקווינסלנד ולניו סאות' ויילס. הוא נמצא ליד נהרות גדולים איטיים וכן בסוואנה של אוסטרליה.

הברווז שוחה היטב במים ומסוגל גם לצלול אך הוא ניזון בעיקר מרעיית עשב על היבשה. 

נדידה מתבצעת, בלהקות, כאשר יש צורך באתרים פוריים יותר.

## קישורים חיצוניים

## הערות שוליים

קטגוריה:בעלי חיים שתוארו ב-1838
קטגוריה:טקסונים שתוארו בידי תומאס קמפבל אייטון
קטגוריה:ברווז שורק
קטגוריה:אוסטרליה: עופות
טטיאנה זטולובסקיה

**טטיאנה יעקובלבנה זטולובסקיה** (ברוסית: **Татьяна Яковлевна Затуловская**; 8 בדצמבר 1935 באקו, ברית המועצות (כיום באזרבייג'ן) – 2 ביולי 2017 אשקלון) הייתה שחמטאית סובייטית-רוסיה-ישראלית, ממוצא יהודי, בדרגת רב-אמן לנשים. 
הייתה אלופת ברית המועצות בשנת 1962. בשיאה, ביולי 1972, דורגה במקום ה-11 בעולם לנשים לפי מד כושר. בשנות ה-60 וה-70 של המאה ה-20 העפילה מספר פעמים לתחרויות הבינאזוריות ולתחרות המועמדות לאליפות העולם לנשים. בשנות ה-90 של המאה ה-20 זכתה פעמיים באליפות העולם לסניוריות.

## ביוגרפיה

טטיאנה זטולובסקיה החלה לשחק שחמט לאחר גיל 14 (שנחשב למאוחר יחסית). בשנת 2000 עלתה לישראל, התגוררה באשקלון ושיחקה במועדון אשדוד.
בשנים 1963 ו-1966 הייתה שותפה לזכיית ברית המועצות באולימפיאדת הנשים, עם תוצאות (בהתאמה) של 8 מ-10 (מדליית כסף אישית) על הלוח השני ו-8.5 מ-9 (זהב אישי) על לוח המילואים, ובשנת 2002, בגיל 66, ייצגה את ישראל.
בשנת 1980 סיימה בתיקו במשחק סימולטני שערך גארי קספרוב מולה ומול שני שחקנים נוספים. קספרוב היה בן 17 באותה עת וזכה באותה שנה בתואר אלוף העולם לנוער.

ב-2 ביולי 2017, בגיל 81, טבעה למוות בחוף אשקלון. היא נקברה בבית העלמין "גבעת ציון" באשקלון.

## הישגים בולטים
* 1960 - חלקה את המקום הראשון באליפות ברית המועצות לנשים, ולאחר התרת שוויון נקודות דורגה במקום השני.
* 1962 - זכתה באליפות ברית המועצות לנשים.
* 1963 - חלקה את המקום הראשון באליפות ברית המועצות לנשים, ולאחר התרת שוויון נקודות דורגה במקום השני אחרי לריסה וולפרט.
* 1993 - זכתה באליפות העולם לסניוריות, לאחר שצברה 10 נקודות מ-11 אפשריות (ללא הפסד).
* 1997 - זכתה בשנית באליפות העולם לסניוריות.

## קבלת דרגות בינלאומיות
* 1961 - אמן בינלאומי לנשים
* 1976 - רב-אמן לנשים

## קישורים חיצוניים

* כתבה אודות טטיאנה זטולובסקיה, באתר ruchess, אוגוסט 2016 
* יוחנן אפק, טטיאנה זטולובסקאייה ז"ל, באתר האיגוד הישראלי לשחמט, 3 ביולי 2017

קטגוריה:רבי אמנים לנשים ישראליות
קטגוריה:אלופות ברית המועצות לנשים בשחמט
קטגוריה:אשקלון: אישים
קטגוריה:נציגות ישראל באולימפיאדת השחמט
קטגוריה:שחמטאיות יהודיות
קטגוריה:עולות בשנות ה-2000
קטגוריה:עולים בשנות ה-2000
קטגוריה:שחמטאיות רוסיות
קטגוריה:אלופות עולם לסניוריות בשחמט
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:הרוגות טביעה
קטגוריה:אישים הקבורים באשקלון
קטגוריה:ישראליות שנולדו ב-1935
קטגוריה:ישראלים שנולדו ב-1935
קטגוריה:ישראליות שנפטרו ב-2017
קטגוריה:ישראלים שנפטרו ב-2017
מרמוסט כסוף

**מרמוסט כסוף** (שם מדעי: *Mico argentatus*) הוא מין פרימט קטן ממשפחת המרמוסטיים המצוי ביערות אמריקה הדרומית והוא אנדמי ליערות מזרח ברזיל. הוא שייך לסוג נפרד משאר המרמוסטים - מרמוסט בהיר (Mico).
## מאפיינים
אורכו של המרמוסט 18–28 ס"מ ומשקלו 300–400 גרם. הוא בעל פרווה עבה לבנה כמעט כולה עם פנים וכפות ידיים ורודות. הוא בעל זנב ארוך ואוזניים מזדקרות ורודות. הטפרים חדים ומהירים ואיתם הקוף מטפס ביעילות ביער. המרמוסט הוא קוף פעיל יום.

הוא חי בלהקות קטנות וטריטוריאליות הכוללות זכרים ונקבות. הנקבות ממליטות 2–3 צאצאים המתבגרים תוך 6 חודשים ויוצאים לחפש להקה משלהם.

קופים אלה אוכלי כל הניזונים מפירות, חרקים, חסרי חוליות נוספים, דבש, צוף, ביצי עופות ומחיות קטנות נוספות. להם עצמם טורפים רבים הכוללים חתוליים, עופות דורסים, נחשים וסמורים גדולים. הקופים צורחים כשהם רואים טורף וכולם בורחים לענפים הנמוכים.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:מרמוסטיים
קטגוריה:ברזיל: מינים אנדמיים
קטגוריה:ברזיל: יונקים
קטגוריה:בעלי חיים שתוארו ב-1766
אורנה בן-עמי

**אורנה בן-עמי** (נולדה ב-1953) היא פסלת ישראלית, המתמחה בפיסול בברזל. לשעבר עיתונאית.

## ביוגרפיה
בן-עמי נולדה ברחובות וגדלה באשדוד. בשנת 1971 התגייסה בן-עמי לצה"ל ומונתה לכתבת הצבאית הראשונה בגלי צה"ל. בתום שירותה הצבאי שימשה כתבת ועורכת חדשות ב"קול ישראל".

בשנת 1988 החלה בלימודי צורפות ועיצוב תכשיטים במרכז להכשרה טכנולוגית בירושלים. היא המשיכה את לימודיה בשנת 1990 במכללת קורקורן בוושינגטון, שם למדה פיסול.

בשנת 2003 הוצגה תערוכתה "רך-פיסול בברזל" בשבעה מוזיאונים ברחבי ארצות הברית, במוזיאון בטייוואן, ובגלריות בפריז וברומא. פיסלה משנת 2005, "שורשים", ייצג את מדינת ישראל בתערוכה הבינלאומית לציון 60 שנה לאו"ם בז'נבה.

בשנת 2017 הוצגה תערוכה של פסליה בבניין מטה האו"ם בניו יורק ובארמון האומות בז'נבה. התערוכה, שנקראה "חיים שלמים באריזה", עסקה במצוקת הפליטים העולמית. התערוכה שילבה פיסול בברזל על גבי צילומים מקוריים של סוכנות הידיעות "רויטרס" המתעדים פליטים.

בן-עמי נשואה לעיתונאי ואיש התקשורת עודד בן-עמי ולהם שלושה ילדים, ובהם העיתונאי והסופר יובל בן-עמי והשחקנית תמר לבני.

## תערוכות נבחרות
### תערוכות יחיד

### תערוכות קבוצתיות

## פסלים במרחב הציבורי

## גלריה

קובץ:PikiWiki Israel 42928 Together sculpture in Ganei Tikva.JPG|יחד - גני תקווה
קובץ:PikiWiki Israel 19154 Sculpture quot;Yona Wallachquot; in Kiryat Ono.JPG|"יונה וולך" בגן הפסלים ע"ש יונה וולך בקריית אונו


## קישורים חיצוניים

* 
* 
* 
* 
* 

## הערות שוליים

קטגוריה:אמניות ישראליות
קטגוריה:עיתונאיות ישראליות
קטגוריה:עיתונאים ישראלים
קטגוריה:סגל קול ישראל
קטגוריה:פסלות ישראליות
קטגוריה:פסלים ישראלים
קטגוריה:בוגרות מקיף א' (אשדוד)
קטגוריה:בוגרי מקיף א' (אשדוד)
קטגוריה:חיילי גלי צה"ל
אורנה
קטגוריה:ישראליות שנולדו ב-1953
קטגוריה:ישראלים שנולדו ב-1953
אילי (נבדה)

**אילי** (באנגלית: **Ely**) היא מושב המחוז והעיר הגדולה ביותר במחוז וייט פיין שבמדינת נבדה, ארצות הברית. אילי נוסדה במקור כתחנת מרכבת דואר (stagecoach station) של פוני אקספרס לאורך "הנתיב היבשתי המרכזי". ב-1906 התגלתה נחושת ושגשוג הכרייה של אילי הגיע מאוחר יותר ליישובים האחרים ששכנו לאורך "דרך US 50". מסילת הברזל המחברת בין הרכבת הטרנס-קונטיננטלית הראשונה למכרות באוסטין ובאאוריקה כבר הוסרה מזמן, אך מסילת הרכבת לאילי נשארה כמסילה מורשתית והיא ידועה כיום כ"רכבת השדים של אילי העתיקה". במפקד האוכלוסין של ארצות הברית לשנת 2010, שיעור האוכלוסייה עמד על כ-4,255 נפש. 

חלק מהסרט מיליונר מי שגומר ראשון (2001), בבימויו של ג'רי צוקר, צולם באילי. 

פט ניקסון, שהייתה רעייתו של נשיא ארצות הברית ריצ'רד ניקסון, נולדה בעיר.

## קישורים חיצוניים

* 
* 

## הערות שוליים

קטגוריה:נבדה: ערים
קטגוריה:יישובים שהוקמו ב-1906
פסיון סווינו

ממוזער| ''Lophura swinhoii''
**פסיון סווינו** (שם מדעי: *Lophura swinhoii*) הוא מין עוף קרקע ממשפחת הפסיוניים האנדמי לטאיוואן.
## מאפיינים
אורכו של הפסיון 80 ס"מ ומשקלו 1.1 ק"ג. הפסיון בעל נוצות כחולות מרשימות עם כנפיים ירוקות- סגולות וכרבולת אדומה. המקור והעיניים לבנים והרגליים אדומות. כמו הרבה מיני פסיונים הזכר גדול בהרבה מהנקבה וגם מקושט ממנה בהרבה. הנקבות חומות-לבנות וקטנות מהזכרים. הזכרים כלל אינם עוזרים להן במלאכת הרבייה.

הפסיון חי ביערות ההר של טאיוואן ומחפש ביער זרעים, פירות וחרקים שונים.

מצב השימור של הפסיון מוגדר קרוב לסיכון עקב פגיעה בבתי הגידול שלו.

## קישורים חיצוניים

## הערות שוליים

קטגוריה:טקסונים שתוארו בידי ג'ון גולד
קטגוריה:פסיונים
קטגוריה:טאיוואן: בעלי חיים אנדמיים
קטגוריה:טאיוואן: עופות
קטגוריה:בעלי חיים שתוארו ב-1863
קרקרה דרומית

**קרקרה דרומית** (שם מדעי *Caracara plancus*) הוא מין עוף דורס דרום אמריקאי מתת-משפחת הקרקרים שבמשפחת הבזיים.

## מאפיינים
אורכה של הקרקרה 50–65 ס"מ, מוטת הכנפיים באורך 120–132 ס"מ ומשקלה 0.9–1.6 ק"ג בממוצע. הקרקרה מזכירה עיט בעל מקור אדום עם קצה אפור מעוקל, ראשים חומים עם כיסוי נוצות בהיר על הצוואר, החזה והבטן מפוספסים בשחור-חום והכנפיים, נוצות הרגליים והזנב שחורים. הרגליים ארוכות וצהובות. לקרקרות ראייה ושמיעה חדה והם ציידי יום פעילים.

הם אוכלים בעיקר נבלות על הקרקע וביצי עופות אחרים או נטפלים לעופות דורסים שונים כדי שיקיאו טרף. הם אוכלים גם חרקים אך יכולים לצוד חיות קטנות עד גודל של לבנית ולעיתים הורגים אותם בקבוצה.

הקרקרה הדרומית מצויה באמריקה הדרומית מיער האמזונאס בצפון ועד לארץ האש בדרום וייתכן שנמצאת גם באיי פוקלנד.

## גלריה

Vida no Parque Nacional de Jericoacoara.jpg|קרקרה על גב חמור
Southern Crested Caracara (Caracara plancus) eating some fish, probably a Yarrow (Hoplerythrinus unitaeniatus) ... (28269693483).jpg
Caracara plancus-2.jpg


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1777
קטגוריה:טקסונים שתוארו בידי ג'ון פרידריך מילר
קטגוריה:קרקרים
קטגוריה:ברזיל: עופות
קטגוריה:ארגנטינה: עופות
קטגוריה:פרגוואי: עופות
דיוויזיית הפולקסגרנדיר ה-47 (ורמאכט)

**דיוויזיית הפולקסגרנדיר ה-47** (בגרמנית: **47. Volksgrenadier-Division**) הייתה דיוויזיית חיל רגלים של ה שלחמה במלחמת העולם השנייה.

## היסטוריה
ב-17 בספטמבר 1944 הוקמה הדיוויזיה על בסיס **דיוויזיית הפולקסגרנדיר ה-577**, והועמדה תחת פיקוד מקס בורק. בדצמבר 1944 הוכפפה הדיוויזיה להקורפוס ה-81, כחלק מארמיית הפאנצר החמישית, ולחמה עמו במהלך הקרב על אאכן. בינואר 1945 הוכפפה הדיוויזיה לארמייה הראשונה, ולחמה עמה במבצע נורדווינד ובאזור פפאלץ, כחלק מהקורפוסים ה-89 וה-90 לסירוגין. בסוף מרץ לחמה הדיוויזיה באזור הריין העליון, ולאחר מכן נסוגה לטירול, שם נכנעה לכוחות צבא ארצות הברית ב-8 במאי 1945.

## מפקדים

## קישורים חיצוניים
* דיוויזיית הפולקסגרנדיר ה-47 באתר lexikon-der-wehrmacht 
* דיוויזיית הפולקסגרנדיר ה-577 באתר lexikon-der-wehrmacht 

47
הדיוויזיה ה-47 (ורמאכט)

**הדיוויזיה ה-47** (בגרמנית: **47. Infanterie-Division**) הייתה דיוויזיית חיל רגלים של ה שלחמה במלחמת העולם השנייה.

## היסטוריה
הדיוויזיה הוקמה ב-1 בפברואר 1944 על בסיס **דיוויזיית המילואים ה-156**, והועמדה תחת פיקוד אוטו אלפלדט. הדיוויזיה הוצבה בגזרה שבין קאלה לבולון, ולחמה במהלך המערכה בנורמנדי. באוגוסט 1944 נסוגה הדיוויזיה לעבר פריז, שם נפגעה הדיוויזיה קשות והושמדה. ב-17 בספטמבר 1944 הוקמה על בסיס שרידי הדיוויזיה ועל בסיס **דיוויזיית הפולקסגרנדיר ה-577**, דיוויזיית הפולקסגרנדיר ה-47.

## מפקדים

## קישורים חיצוניים
* הדיוויזיה ה-47 באתר lexikon-der-wehrmacht 

47
הדיוויזיה ה-205 (ורמאכט)

**הדיוויזיה ה-205** (בגרמנית: **205. Infanterie-Division**) הייתה דיוויזיית חיל רגלים של ה שלחמה במלחמת העולם השנייה.

## היסטוריה
הדיוויזיה הוקמה ב-26 באוגוסט 1939 כ**דיוויזיית הלאנדווהר ה-14**, והועמדה תחת פיקוד ארנסט ריכטר. במהלך המערכה בפולין הייתה הדיוויזיה חלק מהקורפוס ה-25, שהיה חלק מהארמייה השביעית בחזית המערבית. ב-1 בינואר 1940 שונה שם הדיוויזיה ל**הדיוויזיה ה-205**, ובמהלך המערכה על צרפת ועל ארצות השפלה לחמה הדיוויזיה בשלב האחרון כחלק מהקורפוס ה-6 במסגרת הארמייה השנייה. ביולי 1940 שוחררה הדיוויזיה, ובינואר 1941 גויסה שוב והוצבה בצרפת. בפברואר 1942 נשלחה הדיוויזיה לחזית המזרחית, שם לחמה בתחילה כחלק מארמיית הפאנצר השלישית ומהארמייה התשיעית לסירוגין, במסגרת קבוצת ארמיות מרכז, ובאוקטובר 1943 הועברה הדיוויזיה תחת פיקוד הארמייה ה-16 במסגרת קבוצת ארמיות צפון. הדיוויזיה לחמה בקרבות השונים בגזרה הצפונית, ולבסוף נלכדה יחד עם שאר קבוצת הארמיות בכיס קורלנד, ובסוף המלחמה נפלו שרידי הדיוויזיה בשבי הצבא האדום.

## מפקדים
* ארנסט ריכטר (26 באוגוסט 1939 - 1 במרץ 1942)
* פאול זייפארדט (1 במרץ 1942 - 5 בנובמבר 1943)
* ארנסט מיכאל (5 בנובמבר 1943 - 1 בדצמבר 1943)
* הורסט פון מלנתין (1 בדצמבר 1943 - 15 בנובמבר 1944)
* ארנסט בילר (15 בנובמבר 1944 - 20 בנובמבר 1944)
* קרל גיזה (20 בנובמבר 1944 - 8 במאי 1945)

## קישורים חיצוניים
* דיוויזיית הלאנדווהר ה-14 באתר lexikon-der-wehrmacht 
* הדיוויזיה ה-205 באתר lexikon-der-wehrmacht 

205
פרדיננד רוזנטל

הרב **שרגא פיש 'פרדיננד' רוזנטל** (**Ferdinand Rosenthal**, 10 בנובמבר 1839 קאפושוואר – 5 במרץ 1921 ברסלאו) היה רבה האורתודוקסי של ברסלאו (ורוצלב בשמה המודרני).

## ביוגרפיה
נולד בקאפושוואר שבהונגריה למשפחת רבנים, בנם של וולף ורלה רוזנטל. למד בישיבות שונות אצל המהר"ם שיק ואברהם שמואל בנימין סופר ובאוניברסיטאות לייפציג וברלין והשלים תואר דוקטור בתחום ההיסטוריה של עם ישראל.

נישא לקתרינה, בתו של הרמן הירש אוסטרליץ מווינה. בשנת 1867 התמנה לרב בבוטן (ביטום בפולין המודרנית) שבשלזיה. בתקופת רבנותו בבוטן נפטרה אשתו, בגיל 31. בשנת 1887 התמנה לרבה של ברסלאו וכיהן בתפקידו עד מותו, בשנת 1921. 

ילדיו: נפתלי, רחה ויוהנה. חתנו היה שמואל צבי מרגליות.

## יצירותיו
* ספר המכבים הראשון, לייפציג, 1867
* גזירות הקיסר וה-"senatus consultum" ב"יוספוס פלביוס", ברסלאו, 1879
* ארבעה ספרים אפוקריפיים מתקופתו ובית מדרשו של רבי עקיבא, לייפציג, 1885
* מהדורה של ספר הישר, מאת רבנו תם

## לקריאה נוספת
* Jüdische Persönlichkeiten in und aus Breslau, עמ' 37-38.

## קישורים חיצוניים

* Jewish Encyclopedia, טקסט מ-1906 
* ''רב ד"ר פרדיננד רוזנטל, ברסלאו'' (עם דיוקן) בכתב העת *Ost und West*, ינואר 1909 
* פרדיננד רוזנטל בספריית הקונגרס
* אילן היוחסין של פרדיננד רוזנטל, באתר Geni
* איגרת אל הרב רוזנטל, אוסף הספרייה הלאומית
* 
* 
* 

קטגוריה:בוגרי אוניברסיטת לייפציג
קטגוריה:ברסלאו: רבנים
קטגוריה:בוגרי אוניברסיטת הומבולדט של ברלין
קטגוריה:ילידי 1839
קטגוריה:נפטרים ב-1921
הדיוויזיה ה-93 (ורמאכט)

**הדיוויזיה ה-93** (בגרמנית: **93. Infanterie-Division**) הייתה דיוויזיית חיל רגלים של ה שלחמה במלחמת העולם השנייה.

## היסטוריה
הדיוויזיה הוקמה ב-17 בספטמבר 1939, והועמדה תחת פיקוד אוטו טימן. במהלך המערכה בפולין נשארה הדיוויזיה בגרמניה, אולם בנובמבר 1939 הוכפפה לארמייה הראשונה, ולחמה עמה במהלך המערכה על צרפת ועל ארצות השפלה כחלק מהקורפוס ה-30. לאחר מכן נשארה הדיוויזיה בצרפת, ובמאי 1941 הוכפפה לקורפוס ה-32, כחלק מהארמייה ה-15. ב-4 באוגוסט 1941 נשלחה הדיוויזיה לחזית המזרחית, שם לחמה כחלק מהארמיות ה-16 וה-18 לסירוגין, במסגרת קבוצת ארמיות צפון. בפברואר 1945 הועברה הדיוויזיה לפרוסיה המזרחית, שם לחמה כחלק מהקורפוס ה-9 עד להשמדתה במהלך אפריל.

## מפקדים

## קישורים חיצוניים
* הדיוויזיה ה-205 באתר lexikon-der-wehrmacht 

93
Dope (שיר של ליידי גאגא)

"**Dope**" (בעברית: "**סם**") הוא סינגל שיווקי של זמרת הפופ האמריקאית ליידי גאגא. השיר יצא לאור ב-4 בנובמבר 2013, כסינגל השיווקי השני מתוך אלבום האולפן השלישי של גאגא, Artpop.

גאגא הכריזה על הוצאתו של השיר כסינגל שיווקי דרך הרשת החברתית שלה "Little Monsters". כשיצא הסינגל לאור, הודיעה גאגא כי לא יצא לו ווידאו קליפ, אך תצא תמונה בערוץ ה-Vevo שלה.

השיר זכה להצלחה עולמית כאשר הצליח להיכנס למצעדים רבים, ואף להגיע למקום הראשון במצעדים שבהונגריה וספרד.

גאגא ביצעה את השיר בפסטיבל המוזיקה של יוטיוב בשנת 2013, כשהיא לובשת חולצה אדומה ומנגנת בפסנתר תוך כדי שהיא בוכה. הופעתה, בהיבט המוזיקלי שלה, זכתה לשבחים על מנת הרגש שבה.

## השיר
השיר מדבר על שימוש בסמים, ושתיית אלכוהול והתוצאות שהם מביאים. בין מילות השיר ניתן לראות שגאגא כותבת: "המסיבה רק החלה ואני מבטיחה שזה הוא המשקה האחרון שלי [מרמז על אלכוהוליזם], אני יודעת שנכשלתי שוב כי איבדתי את חברי היחידי, ואני מקווה שאלוהים יסלח לי על חטאיי". מילות השיר מתארות מצב עגום שבו גאגא מתארת את עצמה כאלכוהוליסטית שמשתמשת בסמים, דבר אשר פוגע לה בקשרים החברתיים, ומרחיק ממנה את חברה האחרון שעוד נשאר לה. היא גם כותבת כי היא מקווה שאלוהים יסלח לה על כל החטאים שנגמרים עקב שגרת האלכוהול והסמים היומיומית שלה.

השיר זכה לתשבחות חיוביות רבות, כאשר המבקרים החמיאו על הפשטות שבו, ועל המסר שהוא מעביר בנוגע לשימוש בסמים. המבקרים גם החמיאו לגאגא על התוכן הלירי שבשיר. מבחינה ליברלית הוא מדבר על שימוש בסמים ועל הכמיהה לאהבה ארוכה.

לפני שיצא השיר לאור, העלתה גאגא תמונה של עצמה באינסטגרם, כשהיא חובשת כובע שעליו כתובה המילה "DOPE". היא גם פרסמה את מילות השיר ואת אורכו של השיר. כשפרסמה את עטיפת השיר, השוו אותה כלי התקשורת לכמה כרזות של סרטי אימה שונים.

## מיקומי שיא
השיר זכה להצלחה רבה בעולם, ובשיאו כבש שתי צמרות מצעדים.

## קישורים חיצוניים

## הערות שוליים

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירים שנכתבו על ידי ניק מונסון
קטגוריה:שירים שהופקו על ידי ליידי גאגא
קטגוריה:שירים שהופקו על ידי ריק רובין
קטגוריה:שירים על סמים
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בספרד
NoCopyrightSounds

**NoCopyrightSounds** או **NCS** (בעברית: **מוזיקה ללא [[זכויות יוצרים]]**) הוא ארגון בריטי שנוסד על ידי בילי וודפוד ב-2011. הארגון מאתר מוזיקה לשימוש ללא זכויות יוצרים.

NCS מפיץ מוזיקה שנוצרה על ידי מגוון של מוזיקאים ללא קבלת תמלוגים בין היתר מתפעל הארגון ערוץ יוטיוב שנכון ל-1 בספטמבר 2020 נצפו בו מעל ל-9 מיליארד צפיות. הארגון מפיץ בעיקר מוזיקה אלקטרונית.

## היסטוריה
פיתוחה של החברה החל כאשר בילי וודפוד חיפש מוזיקה ללא זכויות יוצרים על מנת לשלב אותם בסרטוני יוטיוב שלו שבהם היה מפרסם חוות דעת על משחקי מחשב. כשלא מצא מוזיקה ללא זכויות יוצרים החל וודפוד לסרוק ליוטיוב מוזיקה ללא זכויות יוצרים. כך שיוטיוברים (כינוי לפעילי יוטיוב) יוכלו להשתמש בחינם במוזיקה שהעלה ללא תשלום ועליהם רק לרשום עליהם קרדיט בסרטון שהעלו. במשך הזמן העלו אומנים רבים לערוץ מוזיקה שיצרו בחינם. בזכות הפרסום הרב שהערוץ נותן היו רבים שהתפרסמו בזכותו ופתחו בקריירה מוזיקלית. למשל אלן ווקר שהעלה שיר לערוץ שזכה לכ-370 מיליון צפיות.

## ז'אנרים
המוזיקה של NCS מתמקדת בעיקר במוזיקה אלקטרונית. הסרטונים מלווים במיצג אודיו חזותי. הרקע בדרך כלל היא תמונת נוף, בצד ימין של המסך מוצג על יד הסמליל עיגול פועם פנימה והחוצה לפי קצב המוזיקלי של השיר, בתוכו נעים מעגלים וקווים.

צבעם של העיגולים מורה על סגנון המוזיקה. לדוגמה:
*אדום: דראמסטפ
*ירוק: טראפ
*צהוב: האוס
*כחול: דאבסטפ
*סגול: פיוצ׳ר האוס
*ורוד: דראם אנד בס
*כתום: אינדי
*מנטה: גליץ׳ הופ
*תכלת: דאבסטפ מלודי
*לבן: אלקטרוני, הארדסטייל או ז׳אנר אחר
*שחור: כל ז׳אנר

## להיטים של NCS
בין הלהיטים הגדולים בערוץ:
*Fade
*On & On
*Spectre
*Hope
*invincible
*Sky High
*Heroes Tonight

## קישורים חיצוניים

* 

## הערות שוליים

קטגוריה:אתרי מוזיקה
קטגוריה:אתרי אינטרנט שהושקו ב-2011
הורסט פון מלנתין

גנרל **הורסט פון מלנתין** (בגרמנית: **Horst von Mellenthin**; 31 ביולי 1898 – 8 בינואר 1977) היה מפקד בכיר בורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
פון מלנתין נולד ב-31 ביולי 1898 בהנובר, שהשתייכה לאימפריה הגרמנית. בשנת 1915 במהלך מלחמת העולם הראשונה התגייס פון מלנתין לצבא הגרמני הקיסרי, והצטרף לרגימנט הארטילריה ה-6, ולחם עמו במהלך המלחמה, ואף הועלה לדרגת לוטננט. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף פון מלנתין לרייכסווהר, ומילא בו תפקידי פיקוד ומטה. בשנת 1925 הועלה פון מלנתין לדרגת אובר לוטננט, ובשנת 1932 הועלה לדרגת האופטמן. בשנת 1933 מונה פון מלנתין לשלישו של מפקד הOKH, וכיהן בתפקיד זה כעוזרם של קורט פון המרשטיין-אקוורד וורנר פון פריטש. בשנת 1937 מונה פון מלנתין לנספח צבאי בברלין, ותפקידו היה לתאם עם בעלות הברית של גרמניה ואף עם המדינות הנייטרליות.

### מלחמת העולם השנייה
ב-1 באוגוסט 1939 הועלה פון מלנתין לדרגת אוברסט לוטננט, וב-1 במרץ 1941 הועלה לדרגת אוברסט. במאי 1943 מונה פון מלנתין למפקד רגימנט הגרנדירים ה-67, שהיה חלק מהדיוויזיה ה-23, ובאוגוסט 1943 מונה למפקד הדיוויזיה שהייתה תחת פיקוד הארמייה ה-18. ב-1 בספטמבר אותה שנה מונה פון מלנתין למפקד הדיוויזיה ה-93, שהייתה חלק מהקורפוס ה-2 במסגרת הארמייה ה-16, וב-1 בדצמבר אותה שנה הוא הועלה לדרגת גנרל-מיור, ומונה למפקד הדיוויזיה ה-205, שהייתה חלק מהקורפוס ה-43 במסגרת הארמייה ה-16. ב-1 ביולי 1944 הועלה פון מלנתין לדרגת גנרל-לוטננט, וב-10 באוקטובר אותה שנה קיבל על פעולותיו את עיטור צלב האבירים של צלב הברזל. באוקטובר 1944 מונה פון מלנתין בנוסף לממלא מקום מפקד הקורפוס ה-16, ובינואר 1945 מונה למפקד קורפוס הפאנצר ה-38, שהיה חלק מהארמייה ה-18 במסגרת קבוצת ארמיות צפון. ב-16 במרץ 1945 הועלה פון מלנתין לדרגת גנרל חיל התותחנים, ומונה למפקד הקורפוס ה-11, שהיה חלק מארמיית הפאנצר הראשונה במסגרת קבוצת ארמיות מרכז, עליו פיקד במשך 4 ימים, וב-4 באפריל קיבל תוספת עלי אלון לעיטור צלב האבירים של צלב הברזל. ב-20 באפריל 1945 מונה פון מלנתין למפקד הקורפוס ה-8, שהיה חלק מהארמייה ה-17 במסגרת קבוצת ארמיות מרכז, ופיקד עליו עד סוף המלחמה, אז נכנע בראש כוחותיו לצבא ארצות הברית.

### לאחר המלחמה
פון מלנתין שוחרר מהשבי בשנת 1947, ולאחר שחרורו היה פעיל בארגון גהלן. בשנת 1956 מונה פון מלנתין לנספח דיפלומטי בשגרירות גרמניה המערבית בוושינגטון, וב-8 בינואר 1977 הוא מת בביתו בוויסבאדן ונקבר בטקס צבאי מלא.

## קישורים חיצוניים
* הורסט פון מלנתין באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:חיילי הרייכסווהר
קטגוריה:גרמנים שנשבו במלחמת העולם השנייה
קטגוריה:מעוטרי הצלב הגרמני בזהב
קטגוריה:גרמנים שנולדו ב-1898
קטגוריה:גרמנים שנפטרו ב-1977
סייפן אמריקאי

**סייפן אמריקאי** (שם מדעי: *Recurvirostra americana*) הוא מין של עוף גדה ממשפחת הסייפניים החי באמריקה וקרוב למין סייפן עקוד.
## מאפיינים
אורכו של עוף זה 40–51 ס"מ, מוטת כנפיו 68–76 ס"מ ומשקלו 270–420 גרם. הסייפן בעל מקור ארוך כמו סיף המעוקל מעט בקצהו וצבעו שחור. הסייפן מחטט עם מקור רגיש זה במים ותופס יצורים קטנים כמו סרטנים וחרקי מים. הוא בעל ראש וחזה כתומים וכנפיים שחורות עם שני פסים לבנים עליהם. שאר הגוף לבן והצעירים מנומרים באפור.

הסייפן חי בחופי ימים בוציים וחוליים וכן בביצות מליחות ובבריכות מאלברטה עד מקסיקו ולחופי האוקיינוס האטלנטי והשקט. בעונת הרבייה הם מתקבצים ללהקות גדולות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סייפניים
קטגוריה:ארצות הברית: עופות
קטגוריה:טקסונים שתוארו בידי יוהאן פרידריך גמלין
קטגוריה:בעלי חיים שתוארו ב-1789
הדיוויזיה ה-340 (ורמאכט)

**הדיוויזיה ה-340** (בגרמנית: **340. Infanterie-Division**), הייתה דיוויזיה של הוורמכאט במהלך מלחמת העולם השנייה. הדיוויזיה לחמה במערכה בנורמנדי, בקרב על הבליטה, ובקרבות בגרמניה.

## היסטוריה
### הדיוויזיה ה-340
הדיוויזיה הוקמה ב-16 בנובמבר 1940, והועמדה תחת פיקוד פרידריך-וילהלם נוימן. ב-9 במאי 1941 הוצבה הדיוויזיה בצרפת כחלק מהקורפוס ה-37 במסגרת הארמייה ה-15, וב-10 ביולי 1942 הועברה לחזית המזרחית, והוצבה תחת פיקוד הארמייה השנייה, ולחמה עמה בקרבות בוורונז'. בספטמבר 1943 הועברה הדיוויזיה יחד עם הקורפוס ה-13 תחת פיקוד ארמיית הפאנצר הרביעית, ולחמה עמה בקרב קייב (1943). במהלך הנסיגה באוקראינה ספגה הדיוויזיה אבדות כבדות, וצורפו אליה שרידי הדיוויזיות ה-377 וה-327. במהלך מבצע לבוב-סנדומייז' ספגה הדיוויזיה אבדות כבדות, וב-5 באוגוסט 1944 הושמדה הדיוויזיה באזור ברודי.

### דיוויזיית הפולקסגרנדיר ה-340
ב-1 בספטמבר 1944 הוקמה הדיוויזיה מחדש כדיוויזיית פולקסגרנדיר, על בסיס **דיוויזיית הפולקסגרנדיר ה-572** שהוקמה ב-25 באוגוסט. הדיוויזיה הועמדה תחת פיקוד תאודור טולסדורף, והוצבה כעתודת ה-OB West. בדצמבר אותה שנה לחמה הדיוויזיה בקרב על הבליטה כחלק מהקורפוס ה-80 במסגרת הארמייה השביעית, ולאחר מכן לחמה בקרבות בגרמניה. בהמשך כותרה הדיוויזיה בכיס הרוהר, וב-21 באפריל 1945 נפלו שרידי הדיוויזיה בשבי צבא ארצות הברית.

## מפקדים
### הדיוויזיה ה-340
* פרידריך-וילהלם נוימן (15 בנובמבר 1940 - 1 במרץ 1942)
* ויקטור קוך (1 במרץ 1942 - 1 בנובמבר 1942)
* אוטו בוצה (1 בנובמבר 1942 - 24 בפברואר 1943)
* יוזף פרינר (24 בפברואר 1943 - 25 באוקטובר 1943)
* ורנר אהריג (25 באוקטובר 1943 - 16 ביוני 1944)
* אוטו בויטלר (16 ביוני 1944 - 21 ביולי 1944)

### דיוויזיית הפולקסגרנדיר ה-340
* תאודור טולסדורף (1 בספטמבר 1944 - אפריל 1945)

## קישורים חיצוניים
* הדיוויזיה ה-340 באתר lexikon-der-wehrmacht
* דיוויזיית הפולקסגרנדיר ה-340 באתר lexikon-der-wehrmacht
* דיוויזיית הפולקסגרנדיר ה-572 באתר lexikon-der-wehrmacht

## הערות שוליים

340
דיוויזיה 340
פשוק-מקור אפריקני

**פשוק-מקור אפריקני** (שם מדעי: *Anastomus lamelligerus*) הוא מין של עוף ביצה אפריקני ממשפחת החסידתיים. הוא קרוב רחוק של החסידה, ושייך לסוג פשוק-מקור.

אורכו של עוף זה 80–94 ס"מ ומשקלו 1–1.3 ק"ג. הוא בעל נוצות שחורות עם מקור גדול ומעוקל דמוי צבת בצבע אפור בהיר ולעיתים מעט צהבהב. הרגליים כהות.

פשוק המקור מצוי מסנגל ואתיופיה לאורך רוב יבשת אפריקה עד לקוואזולו-נטאל בדרום אפריקה. הוא מצוי בביצות, גדות אגמים בוציים, מישורים לחים וערבות הסוואנה. הוא נמצא בכמה אזורים גם בקרבת החופים.

עוף זה ניזון בעיקר מרכיכות כמו חלזונות מים שונים. הוא תופס במים חילזון, מעביר אותו ליבשה ומשתמש במקורו כדי לחדור את הקונכייה ולשלות משם את החילזון בשלמותו. בנוסף לחלזונות הוא גם ניזון מסרטנים, חרקים גדולים, תולעים, צפרדעים ודגים.

בתנאים טובים מתאספים חסידות רבות באתרי התזונה.
## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1823
קטגוריה:חסידתיים
קטגוריה:אתיופיה: עופות
קטגוריה:קניה: עופות
קטגוריה:הרפובליקה הדמוקרטית של קונגו: עופות
קטגוריה:מאוריטניה: עופות
קטגוריה:צ'אד: עופות
קטגוריה:טקסונים שתוארו בידי קונרד יאקוב טמינק
Aura

"**Aura**" (בעברית: "**הילה**") הוא שיר של זמרת הפופ האמריקאית ליידי גאגא. לפני שיצא לאור, הדליפה גאגא במו ידיה את השיר ברשתות החברתיות, ובאינטרנט. השיר יצא לאור ב-6 בנובמבר 2013, ביחד עם צאת האלבום.

מבקרי המוזיקה הביעו מחלוקת רבה על השיר ועל הליריקה שלו. אמנם הסוקרים שיבחו את ההפקה ואת ההרכב החדשני, אך ביקרו את מילות השיר, וטענו שכותבי השיר השתמשו במילה "בורקה" באופן מיני, דבר אשר מוריד מאיכותו של השיר. השיר בוצע בשידור חי במהלך פסטיבל ה-iTunes של גאגא. את השיר ביצעה גאגא פעמים רבות בסיבוב הרביעי שלה, . השיר לא זכה להצלחה רבה בעולם והצליח בשיאו להיכנס לשני מצעדים.

## השיר
השיר נכתב על ידי ליידי גאגא זד ארז אייזן, והופק על ידי גאגא זד ואינפקטד מאשרום. גאגא אמרה כי השיר יהווה חלק מסרט האקשן "Machete Kills". לאחר הוצאתו של השיר והופעתו בסרט, גאגא הופיעה איתו במספר מקומות במטרה לקדמו. השיר ספג ביקורות חיוביות ושליליות כאשר החיוביות היו עבור הפקת וכתיבת השיר, ואילו השליליות היו כנגד מילותיו הפרובוקטיביות, שהציגו נושאים מיניים. באחת משורות השיר אומרת גאגא את המילה "SEX", דבר אשר גרר ביקורות שליליות נוספות על השיר.

## וידאו קליפ
לשיר לא יצא ווידאו קליפ מלא, אך יצא לו ווידאו קליפ מילים שמשלב בתוכו סצנות מתוך הסרט שבו הושמע "Machete Kills". לאורך כל הווידאו ניתן לראות פיצוצים, יריות, ומכות. בין לבין ניתן לשמוע את גאגא צוחקת, אומרת משפטים, ומשלבת מילים וצלילים לאורך כל השיר. מונה הצפיות של הווידאו קליפ מילים עומד נכון לאוגוסט 2017, על קרוב ל-15 מיליון צפיות.

בספוטיפיי צבר השיר למעלה מ-18 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי זד
קטגוריה:שירים שנכתבו על ידי ליידי גאגא
קטגוריה:שירים שהופקו על ידי ליידי גאגא
קטגוריה:שירים מסרטי קולנוע
קטגוריה:שירי מוזיקת דאנס אלקטרונית
פרידריך פון מלנתין

גנרל **פרידריך פון מלנתין** (בגרמנית: **Friedrich von Mellenthin**; 30 באוגוסט 1904 – 28 ביוני 1997), היה מפקד בכיר בורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
פון מלנתין נולד ב-30 באוגוסט 1904 בברסלאו, שהשתייכה לאימפריה הגרמנית. אביו היה פאול פון מלנתין, שנהרג בשנת 1918 במהלך מלחמת העולם הראשונה, ואילו אחיו הגדול היה הורסט פון מלנתין, שהיה אף הוא גנרל בוורמאכט. בשנת 1924 התגייס פון מלנתין לרייכסווהר, ובשנת 1932 התחתן עם אינגבורג פון אולוק. בשנת 1935 נשלח פון מלנתין לאקדמיה הצבאית הפרוסית, ובין השנים 1937-1941 מילא כמה תפקידי מטה בצבא.

### מלחמת העולם השנייה
ביוני 1941 מונה פון מלנתין לראש מטה קורפוס אפריקה בפיקודו של ארווין רומל, ובספטמבר 1942 מונה לראש מטה קורפוס הפאנצר ה-48, והשתתף עמו בקרבות סביב סטלינגרד, קרב קורסק וקרב קייב (1943). בספטמבר 1944 מונה פון מלנתין לראש מטה ארמיית הפאנצר הרביעית, ובאוקטובר אותה שנה מונה לראש מטה קבוצת ארמיות G. ב-28 בדצמבר 1944 הועלה פון מלנתין לדרגת גנרל מיור, ומונה למפקד דיוויזיית הפאנצר ה-9, שלחמה באותה העת בקרב על הבליטה. במרץ 1945 מונה פון מלנתין לראש מטה ארמיית הפאנצר החמישית, וכיהן בתפקיד זה עד סוף המלחמה, וב-3 במאי 1945 נפל בשבי הבריטי.

### לאחר המלחמה
פון מלנתין שוחרר מהשבי בשנת 1947, ובשנת 1961 היגר לדרום אפריקה, שם מונה למנהל הסניף האזורי של לופטהנזה. בשנת 1963 הוציא פון מלנתין את הספר "Panzerschlachten" - "קרבות שריון" (שאף תורגם לעברית בין השאר), שבהם דן על קרבות השריון של מלחמת העולם השנייה, ומסביר היכן נכשלו הגרמנים. בשנת 1969 פרש פון מלנתין מתפקידו, וב-28 ביוני 1997 הוא מת בביתו ביוהנסבורג.

## קישורים חיצוניים
* פרידריך פון מלנתין באתר הספרייה הלאומית הגרמנית 

קטגוריה:גנרלים בוורמאכט
קטגוריה:חיילי הרייכסווהר
קטגוריה:גרמנים שנשבו במלחמת העולם השנייה
קטגוריה:עובדי לופטהנזה
קטגוריה:מעוטרי הצלב הגרמני בזהב
קטגוריה:אנשי צבא גרמנים בקרב קורסק
קטגוריה:גרמנים שנולדו ב-1904
קטגוריה:גרמנים שנפטרו ב-1997
האוניברסיטה לכלכלה לאומית ועולמית

**האוניברסיטה הלאומית לכלכלה העולמית** (בבולגרית: ** Университет за национално и световно стопанство**) היא האוניברסיטה הכלכלית הגדולה והוותיקה ביותר בבולגריה. היא נוסדה בשנת 1920. המבנה שלה כולל 8 פקולטות ומעל 20,000 תלמידים. האוניברסיטה ממוקמת בסופיה.

## פקולטות
באוניברסיטה פועלות הפקולטות הבאות:

* הפקולטה לכלכלה
* הפקולטה לפיננסים וחשבונאות
* הפקולטה לניהול ומינהל
* הפקולטה לכלכלת תשתיות
* הפקולטה לסטטיסטיקה ומדעי המידע
* הפקולטה למנהל עסקים
* הפקולטה למשפטים

## בוגרים ידועים
בין בוגריה הידועים של האוניברסיטה:

* איוואן קוסטוב - פוליטיקאי, כיהן כראש ממשלת בולגריה
* קריסטלינה גאורגייבה - כלכלנית
* כריסטיאן ויגנין - פוליטיקאי
* פלמן אורשרסקי - כלכלן ופוליטיקאי
* ניקולאי מלאדנוב - פוליטיקאי

## קישורים חיצוניים

* 

## הערות שוליים

סופיה
קטגוריה:סופיה: חינוך
קטגוריה:בולגריה: חינוך
פרס הרב טולידאנו לספרות תורנית

**פרס הרב טולידאנו ל[[ספרות תורנית]] [[הלכה|הלכתית]]** הוא פרס הניתן למחברי ספרי הלכה על ידי המועצה הדתית תל אביב-יפו החל משנת תשל"ח (1978), על שם הרב יעקב משה טולידאנו. הפרס ניתן לעוסקים בספרות תורנית הלכתית: ספרי פרשנות, ספרי פסקים ושאלות ותשובות.

מאז תשס"ח הפרס מוענק על ידי ועדה בראשות הרב ישראל מאיר לאו, ובשותפות הרבנים שלמה דיכובסקי, יוסף נדב, בן ציון נשר ומשה בר.

## זוכי הפרס
[ממוזער|250x250px|הרב [שמואל טל מקבל את פרס הרב טולידאנו, מאת הרב ישראל מאיר לאו על הספר טל חיים - הלכות בשר וחלב ותערובות]]

## קישורים חיצוניים
* 

*
קטגוריה:פרסי ספרות תורנית ישראליים
קטגוריה:תל אביב-יפו: דת
קטגוריה:פרסי עיריית תל אביב-יפו
אמודאי אמריקני

**אמודאי אמריקני** (שם מדעי: *Cinclus mexicanus*) היא ציפור שיר קטנה ממשפחת האמודאיים החיה באמריקה הצפונית ואמריקה המרכזית מאלסקה עד לפנמה.
## מאפיינים
אורכו של האמודאי 16.5 ס"מ ומשקלו 46 גרם. הוא בעל כסות נוצות חומה כהה עם פס שחור על העין ומקור דק הסולד מעלה. הוא בעל בליטת שומן בקצה נוצותיו העוזרת לו לצוף מעל המים בשחייתו בהם. רגלים ארוכות ועוזרות לו להיאחז בסלעים מעל ומתחת למים.

הוא חי באזורי פלגים מהירים ונהרות הרריים בהם הוא מחפש מזון בצלילה מתחת לזרמים. הוא נע בעזרת כנפיו במים ומחפש זחלי שפיריות, שעירי כנף ואפילו ראשנים ודגיגים. הוא יכול לצלול עד 10 שניות אך הוא פועל במהירות רבה מאוד ובמקרים רבים מוצא את מזונו.

האמודאי מקנן ליד הנהר והנקבה מטילה 2–4 ביצים.

## תת-מינים
* *Cinclus mexicanus unicolor *
* *Cinclus mexicanus mexicanus *
* *Cinclus mexicanus dickermani*
* *Cinclus mexicanus anthonyi*
* *Cinclus mexicanus ardesiacus *
## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ויליאם ג'ון סווינסון
קטגוריה:אמודאיים
קטגוריה:האזור הארקטי: עופות
קטגוריה:ארצות הברית: עופות
קטגוריה:בעלי חיים שתוארו ב-1827
גזרן לבן-צוואר

[ממוזער|גזרן עף בקרבת [גאביאל בהודו]]
**גזרן לבן-צוואר** או **גזרן הודי** (שם מדעי: *Rynchops albicollis*) הוא מין של עוף מים ממשפחת הגזרניים המצוי באסיה. הוא מצוי בסכנת הכחדה בטבע.

אורכו של הגיזרן 40–48 ס"מ ומוטת כנפיו 108 ס"מ. הוא בעל גוף לבן, כיפה שחורה, מקור אדום בעל לסת תחתונה מעוקלת וארוכה מהעליונה וכנפיים אפורות עם קצוות שחורים. הזנב לבן והרגליים אדומות. בשונה משאר הגזרנים קצות המקור אינם שחורים.

הגזרן מצוי בקרבה למים מנהרות ואגמים ועד לביצות ואף חופי ימים וביצות מנגרובים מהודו ופקיסטן עד לנפאל ולסין. הוא מצוי גם בדרום-מזרח אסיה בבנגלדש, בורמה, קמבודיה, לאוס וווייטנאם ומזרחה עד לתאילנד.

הגזרן מוצא את מזונו במים. הוא טובל את קצה מקורו הארוך תוך כדי מעוף מהיר לאורך אזור הדיג. הוא נתקל בטרף קטן וסוגר עליו במהירות את המקור בחבטה. המזון כולל דגים קטנים, זחלי חרקים וסרטני מים.

## קישורים חיצוניים

## הערות שוליים

קטגוריה:בעלי חיים שתוארו ב-1838
קטגוריה:טקסונים שתוארו בידי ויליאם ג'ון סווינסון
קטגוריה:גזרניים
קטגוריה:הודו: עופות
קטגוריה:בעלי חיים ימיים בתת-היבשת ההודית
לואיס פיאנדר

**לואיס פיאנדר** (באנגלית: **Lewis Fiander**; 12 בינואר 1938 – 24 במאי 2016) היה שחקן קולנוע, תיאטרון וטלוויזיה אוסטרלי.

## ביוגרפיה
פיאנדר נולד במלבורן למונה ג'יין ולוולטר לואיס פיאנדר. הוא למד בבית הספר "Trinity Grammar School" בקיו (Kew). הוא עבר לממלכה המאוחדת כדי להופיע במחזה "The One Day of the Year".

בקולנוע שיחק פיאנדר בסרטים כגון "I Start Counting" (מ-1970), "ד"ר ג'קיל והאחות הייד" (1971), "ד"ר פייבס עולה שוב" (1972), "The Abdication" (מ-1974),  ו-"Not Now, Comrade" (מ-1976), "היחידה 2" (1978), "The Doctor and the Devils" (מ-1985), "ג'ורג'יה (1988) וב"לשבור את המזל" (1994). תפקידו הגדול הראשון בטלוויזיה היה בדמות מר דארסי במיני-סדרה משנת 1967 "גאווה ודעה קדומה" שהיה העיבוד הצבעוני הראשון של הספר.

בשנת 1970 שיחק פיאנדר בתפקיד ג'ון אדמס בהפקה הלונדונית של המחזה "1776". הוא גילם את אותה דמות בהצגה שהועלתה באוסטרליה. עוד בתיאטרון הופיע פיאנדר במחזות זמר בווסט אנד בהם בדמות לורד מלבורן וד'יזראלי במחזה "I and Albert", בתפקיד קאוורד במחזה "נואל וגרטי", ובדמות פוצ'יני במחזה "קפה פוצ'יני". בשנות השבעים של המאה העשרים לוהק לתפקיד פרופ' טריסט בסיפור "Nightmare of Eden" בסדרת המדע בדיוני "דוקטור הו" לצדו של טום בייקר. הוא שיחק בתפקיד קזימיר דודבאן לצדה של רוזמרי האריס בסדרת הטלוויזיה "Notorious Woman" של ה-BBC, וגילם את תומאס בקט באלבום של המחזמר "תומאס והמלך".

ברדיו שיחק פיאנדר בתפקיד הראשי בסדרה הקומית "פטרסון".

בתחילת שנות השמונים של המאה העשרים חזר לאוסטרליה והמשיך שם בקריירת המשחק שלו.

ב-2004 דיבב את מהנדס ספינת האוויר קמפ בסרט הקצר "The Mysterious Geographic Explorations of Jasper Morello" של אנתוני לוקאס.

לואיס פיאנדר נפטר ב-24 במאי 2016.

## פילמוגרפיה

## קישורים חיצוניים

* לואיס פיאנדר באתר Austage
* הודעת פטירה

## הערות שוליים

קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-1938
קטגוריה:נפטרים ב-2016
שמלת מעטפת

ממוזער| שמלת מעטפת של דיאן פון פירסטנברג אביב-קיץ 2014
**שמלת מעטפת** היא שמלה עם חזית שנסגרת על ידי עטיפת צד אחד של החלק העליון של השמלה על פני השני, ונקשרת מסביב למותניים. כך נוצר מחשוף בצורת V וחלק עליון החובק את מותני הלובשת.

שמלת מעטפת מלאכותית דומה לעיצוב זה, פרט לכך שפתח ה-V סגור והשמלה נלבשת דרך הראש.

יש גם חולצות מעטפת הדומות לחלק העליון של שמלת מעטפת.

## היסטוריה
דיאן פון פירסטנברג נחשבת לממציאת שמלת המעטפת בשנות ה-70, אך שמלות מעטפות עוצבו כבר על ידי אלזה סקפרלי (Elsa Schiaparelli) ב-1930 ועל ידי קלייר מקרדל בשנות ה-40.
[שמאל|ממוזער|256x256 פיקסלים|[מישל אובמה לובשת שמלת מעטפת של דיאן פון פירסטנברג ב-2010]]
שמלת המעטפת שעיצבה דיאן פון פירסטנברג הייתה מסריג ג'רזי, אורכה הגיע עד הברך והיו לה שרוולים ארוכים. פון פירסטנברג הצהירה כי עיצוב זה נעשה בעקבות גירושיה והוא סמל לאישה משוחררת הנהנית מחופש מיני. פון פירסטנברג המשיכה לעצב שמלות מעטפת והן חדרו לתרבות האמריקאית והעולמית.

שמלת המעטפת הראשונה שעיצבה פון פירסטנברג מוצגת במוזיאון המטרופוליטן לאמנות בניו יורק.

שמלת המעטפת פופולרית עד היום ונחשבת לבגד נשי אייקוני.

## קישורים חיצוניים

## הערות שוליים

מעטפת
הלכות קצובות

**הלכות קצובות** הוא חיבור הלכתי מתקופת הגאונים. כבר בסוף תקופת הגאונים הוא יוחס לרב יהודאי גאון, ראש ישיבת סורא (757-761), אך מרדכי מרגליות קבע כי הוא נתחבר באיטליה בסביבות שנת 850. 

יש שסברו כי הספר מבוסס על ספר הלכות פסוקות וגם על ספר הלכות גדולות, אך מרגליות מראה כי רוב הספר הוא יצירה חדשה, והלכות בודדות הועתקו מהספר הלכות פסוקות.

כמעט בכל המקומות החיבור מיוחס לרב יהודאי גאון, אם כי ישנם כתבי יד המיחסים את החיבור לרב נטרונאי גאון. כבר ברשימה שנכתבה בימי רבי שלמה בן יהודה גאון, בט"ו באלול ד'תת"ו (1046), מיוחסים לרב יהודאי שלושת החיבורים: הלכות גדולות, הלכות קטועות והלכות קצובות. אך מרגליות הראה את ההשפעה הארצישראלית על החיבור, ולפי ראיות שונות הוא משער כי החיבור נכתב באיטליה במחצית הראשונה של המאה התשיעית, ואם כן הרי זה הספר היהודי הראשון שנתחבר על אדמת אירופה.

לדברי מרגליות, הספר התפשט בעיקר באיטליה, צרפת וצפון אפריקה, אך בבבל הספר לא נפוץ, והשימוש בו בבבל מועט מאוד.

## לקריאה נוספת
* מרדכי מרגליות, **מבוא לספר הלכות קצובות**, ירושלים תש"ב

## קישורים חיצוניים
* 
*  

## הערות שוליים

קטגוריה:ספרי הלכה: גאונים
קטגוריה:יצירות שמחברן אינו ידוע
פיאט 2411 קנזה

שמאל|ממוזער|300px|תרשים חלקיו של טרוליבוס: שני מוטות (13) מובילים את האנרגיה אל בסיסם (15) ומשם היא מועברת אל המנוע. המוטות מתחברים באמצעות תופסנים (12) אל חוט החשמל (1), וכאשר אינם בשימוש ניתן לקבעם אל גג הרכב (14). שני חוטים מתוחים (11) מושכים את המוטות אל מרכז הרכב לאחר שאלה נעים לצדדים בשל אילוצי הדרך, והחוט מאוחסן בשני תופים (10)

**פיאט 2411 קנזה** (באיטלקית **Fiat 2411 Cansa**) הוא אוטובוס חשמלי מסוג טרוליבוס אשר יוצר על ידי חברת פיאט האיטלקית בין השנים 1955–1959. הדגם מונע באמצעות רשת חשמל, מושך חשמל באמצעות כבל תקרה המחובר לרשת המספקת חשמל.

דגם הטרוליבוס "פיאט 2411 קנזה" דומה בחזותו ובמבנהו לאוטובוס רגיל, אך הוא מצויד במנוע חשמלי. 

את מרכב הדגם ביצעה חברת "Cansa".

## פיאט 2411 קנזה
סך הכל הדגם יכול להכיל 90 נוסעים. מושב הנהג מימין. אורך הדגם 11.0 מטר.

לדגם 2 דלתות צדדיות.

## טרוליבוס
טרוליבוס הוא סוג של אוטובוס חשמלי אשר מושך חשמל מכבל בתקרה. מעל גג האוטובוס מחובר מוט לרשת החשמל. ה"טרוליבוס" נבדל מסוגים אחרים של אוטובוסים חשמלים אשר מסתמכים על סוללה חשמלית.

על רשת החשמל המזינה את הטרוליבוס לכלול שני חוטי חשמל מקבילים הסוגרים מעגל חשמלי.

בדרך כלל הכח החשמלי הנפוץ הוא 600 וולט זרם ישיר.

נתיב הנסיעה הוא תמיד קדימה (דגמי הטרוליבוס לא מסוגלים לנסוע אחורנית).

בניגוד לחשמלית שהיא כלי תחבורה ציבורית הנעה על מסילה ברחובות ערים, ה"טרוליבוס" נע על כביש אספלט ללא צורך במסילה.

באיטלקית ה"טרוליבוס" קרוי: "Filobus".

## מכירות ותפוצת דגם "פיאט 2411 קנזה" באיטליה
* סן רמו
* ליבורנו
* מודנה

## גלריה

קובץ:Fiat 2411 CGE bus.jpg|  פיאט 2411 קנזה


## ראו גם
* טרוליבוס

## לקריאה נוספת
*   תמונות  Modena Trolleybus Photos  (תמונה שנייה מלמעלה)
*  תמונה- פיאט 2411 קנזה  fiat 2411 cansa filobus 1959 | interamente restaurato per
*    דגמי טרוליבוס באיטליה    ( L'Italia in filovia - Stagniweb)

## קישורים חיצוניים

## הערות שוליים

2411 קנזה
קטגוריה:טרוליבוס
קטגוריה:כלי רכב איטלקיים
קורפוס האוויר החמישי (לופטוואפה)

**קורפוס האוויר החמישי** (בגרמנית: **V. Fliegerkorps**) היה אחד הקורפוסים האוויריים של הלופטוואפה במלחמת העולם השנייה.

## היסטוריה
הקורפוס הוקם בגרסטהופן ב-11 באוקטובר 1939, על בסיס דיוויזיית האוויר ה-5, ולמפקדו מונה רוברט ריטר פון גריים. הקורפוס השתתף במערכה על צרפת כחלק מצי האוויר השלישי, ובנובמבר 1941 הועבר לאזור בריסל. בדצמבר 1941 הועברה מחצית הקורפוס למריאופול, ושמה שונה ל"פיקוד המיוחד קרים" אשר השתתף בקרב קרץ' ובמצור על סבסטופול (1941–1942), ואילו המחצית השנייה הועברה לסמולנסק, שם הפכה ב-1 באפריל 1942 ל"פיקוד הלופטוואפה מזרח".

## קישורים חיצוניים
* קורפוס האוויר ה-5 באתר lexikon-der-wehrmacht 

5
פיאט 2405F

שמאל|ממוזער|300px|תרשים חלקיו של טרוליבוס: שני מוטות (13) מובילים את האנרגיה אל בסיסם (15) ומשם היא מועברת אל המנוע. המוטות מתחברים באמצעות תופסנים (12) אל חוט החשמל (1), וכאשר אינם בשימוש ניתן לקבעם אל גג הרכב (14). שני חוטים מתוחים (11) מושכים את המוטות אל מרכז הרכב לאחר שאלה נעים לצדדים בשל אילוצי הדרך, והחוט מאוחסן בשני תופים (10)

**פיאט 2405F** (באיטלקית: **Fiat 2405F**) הוא אוטובוס חשמלי מסוג טרוליבוס אשר יוצר על ידי חברת פיאט האיטלקית בין השנים 1955–1964. הדגם מונע באמצעות רשת חשמל, מושך חשמל באמצעות כבל חשמלי בתקרה המחובר לרשת המספקת חשמל.

## דגמי פיאט 2405F
* אוטובוס קצר (מצויד במנוע חשמלי)
* אוטובוס ארוך (מצויד במנוע חשמלי)

## פיאט 2405F
הדגם יוצר ב-2 תצורות : "אוטובוס קצר" ו"אוטובוס ארוך".

הדגם הארוך - דגם הטרוליבוס "פיאט 2405F" דומה בחזותו ובמבנהו לאוטובוס ארוך. חלקו הקדמי של האוטובוס הארוך גדול יותר מחלקו האחורי.  

הדגם מורכב מ-2 קרוניות מחוברות.  הדגם אופיין ב-4 דלתות צד (מצד ימין של הטרוליבוס). מקום מושב הנהג - צד שמאל. הדגם נתמך ב-10 צמיגים (2 בחזית הקרונית הראשונה, 2 כפולים בכל צד בחלק האחורי של הקרונית הראשונה, 2 כפולים בכל צד בחלק האחורי של הקרונית השנייה).

את מרכב הדגם ביצעה חברת "Cansa".

לדגם ה"פיאט 2405F" הורכבו 2 מנועים חשמליים מסוג : Тibb, המספקים כח של 1200 וולט.

## ראו גם
* טרוליבוס

## לקריאה נוספת
* פיאט 2405F   ( Fiat - WheelsAge.org)
*   פיאט  2405F ( Bologna Transport Museum (Italy) )
* תמונה - פיאט 2405F (Fiat 2405 F Casaro-Tubocar (1955) - Flickr)
*  פיאט 2405F, שנת 1955 (דגם קצר)  (Filobus FIAT 2405F/CGE/Casaro del 1955 ex ACT Cagliari)
*    דגמי טרוליבוס באיטליה    ( L'Italia in filovia - Stagniweb)

## קישורים חיצוניים

## הערות שוליים

2405F
קטגוריה:טרוליבוס
קטגוריה:כלי רכב איטלקיים
הדיוויזיה ה-73 (ורמאכט)

**הדיוויזיה ה-73** (בגרמנית: **73. Infanterie-Division**) הייתה דיוויזיית חיל רגלים של הורמאכט שלחמה במלחמת העולם השנייה.

## היסטוריה
הדיוויזיה הוקמה ב-26 באוגוסט 1939, והועמדה תחת פיקוד פרידריך פון רבנוי. במהלך המערכה בפולין הייתה הדיוויזיה בעתודת קבוצת ארמיות צפון, ובמהלך המערכה על צרפת ועל ארצות השפלה הייתה הדיוויזיה בתחילה בעתודת הארמייה ה-16, ולאחר מכן לחמה כחלק מהקורפוס ה-23 במסגרת הארמייה ה-12. במהלך המערכה בבלקן לחמה הדיוויזיה כחלק מהקורפוס הממונע ה-40 במסגרת הארמייה ה-12, ובמהלך מבצע ברברוסה לחמה הדיוויזיה בתחילה כחלק מהקורפוס הממונע ה-40 במסגרת הארמייה השנייה, ולאחר מכן לחמה כחלק מהארמייה ה-11 ובהמשך כחלק מארמיית הפאנצר הראשונה בחצי האי קרים ובאוקראינה. במהלך מבצע מקרה כחול לחמה הדיוויזיה כחלק מהארמייה ה-17 והשתתפה עמה בקרב על קווקז, ובאוקטובר 1943 הועברה תחת פיקוד הארמייה השישית, ולחמה עמה במהלך קרב דנייפר. באביב 1944 שוב לחמה הדיוויזיה כחלק מהארמייה ה-17 בחצי האי קרים, ולאחר מכן לחמה ברומניה ובהונגריה. באוגוסט 1944 הועברה הדיוויזיה תחת פיקוד הארמייה התשיעית באזור ורשה, ולחמה תחת פיקוד קורפוס הפאנצר אס אס ה-4, ולאחר מכן תחת פיקוד קורפוס הפאנצר ה-46, ולחמה עמו במהלך מבצע ויסלה-אודר. בפברואר 1945 הועברה הדיוויזיה תחת פיקוד הקורפוס ה-27 במסגרת הארמייה השנייה, ולחמה על הגנת דנציג. ב-17 באפריל 1945 פונה מטה הדיוויזיה באונייה גויה, אולם האונייה טורפדה על ידי צוללת רוסית, ורוב לוחמי הדיוויזיה שהיו על האונייה טבעו.

## מפקדים

## קישורים חיצוניים
* הדיוויזיה ה-73 באתר lexikon-der-wehrmacht 

73
The Han Solo Trilogy (סדרת ספרים)

**''The Han Solo Trilogy (בתרגום חופשי: טרילוגיית האן סולו)** '' היא סדרה של 3 ספרי מדע בדיוני שעלילתם מתרחשת ביקום מלחמת הכוכבים. הספרים עוקבים אחר מוצאו של האן סולו וחייו לפני האירועים בטרילוגיה המקורית של סרטי מלחמת הכוכבים. 3 הספרים נכתבו על ידי הסופרת אן קריספין, ויצאו לאור ביוני 1997, אוקטובר 1997, ומרץ 1998 בהתאמה.

הטרילוגיה מתחילה 10 שנים לפני אירועי מלחמת הכוכבים - פרק 4: תקווה חדשה, ועוקבת אחר הרפתקאותיו של האן סולו מהתקופה בה היה ילד פרחח שמכייס אנשים ברחוב על מנת לשרוד כטייס מרוצים צעיר, עד לרגע בקנטינה של מוס אייסלי שבו הגיע לשולחן בו ישבו אובי ואן קנובי, לוק סקייווקר וצ׳ובאקה, על מנת לשאת ולתת על עסקת ההסעה לאולדראן.

קטגוריה:מלחמת הכוכבים